Kunda jõgi

Kunda jõgi on jõgi Eestis Lääne-Viru maakonnas. Kunda jõge tuntakse ka nimede järgi nagu Võhu jõgi, Põlula-, Sämi- ja Semmijõgi. 

Jõgi saab alguse 1,5 km Roela aleviku põhjaosas Pandivere kõrgustiku idaserval ja suubub Kunda lahte Soome lahes, kuuludes Soome lahe vesikonda. Pikkus on 64 km ja valgala 530 km².

Jõgi voolab teatud osas (u 3 km) eriilmelises orus – Kunda kanjonis.

Jões elab umbes 30 liiki kalu.

Piirangud 
Vastavalt riiklikule kalapüügieeskirjale on Kunda jões aasta läbi kalapüük keelatud esimese hüdroelektrijaama paisust suudmeni, välja arvatud püük silmutorbiku ja -mõrraga 1. juulist 5. oktoobrini Lontova sillast sadamasse viiva maanteesillani ning 1. juulist 28. veebruarini sadamasse viivast maanteesillast suudmeni. Aasta läbi on keelatud püük suudmele lähemal kui 1000 m. Tähtajaliselt on keelatud püük suudmele lähemal kui 1500 m (1. septembrist 31. oktoobrini).

Vaata ka
Kukerpalli sild

Viited

Välislingid

Lääne-Viru maakonna jõed
Kunda
Vinni vald
Rakvere vald
Viru-Nigula vald